พิกัดภูมิศาสตร์: 23°49′48″N 120°46′59″E﻿ / ﻿23.83°N 120.783°E﻿ / 23.83; 120.783

ตัวเมืองจี๋จี๋
**จี๋จี๋** (จีน: 集集; พินอิน: *Jíjí*; เวด-ไจลส์: *Chi2-chi2*; เป่อ่วยยี: *Chi̍p-chi̍p*) เป็นเมืองหนึ่งตั้งอยู่ทางตะวันตกของเทศมณฑลหนานโถว ประเทศไต้หวัน จี๋จี๋เป็นเมืองที่มีพื้นที่เล็กที่สุดในไต้หวัน

เมืองนี้เป็นจุดหมายปลายทางยอดนิยมบนเส้นทางรถไฟสายจี๋จี๋ ในเดือนมีนาคม 2012 จี๋จี๋ได้รับการเสนอชื่อให้เป็นหนึ่งใน 10 เมืองท่องเที่ยวขนาดเล็กยอดนิยมโดยสำนักงานการท่องเที่ยวไต้หวัน

ประวัติศาสตร์
-------------

ชาวจีนฮั่นจากจางโจวเริ่มอพยพเข้ามาในพื้นที่ในปี 1771 ชื่อ "จี๋จี๋" นี้มีต้นกำเนิดมาจากคำว่า "Chiv-Chiv" ซึ่งเป็นวลีในกลุ่มภาษาเกาะฟอร์โมซา

ในสมัยที่ญี่ปุ่นปกครองไต้หวัน (1895–1945) จี๋จี๋เป็นแหล่งรวบรวมและส่งออกการบูรที่ผลิตในพื้นที่บริเวณนี้ จี๋จี๋ในปี 1940 ได้ใช้ชื่อการปกครองว่า เมืองชูชู (集集街) อำเภอนีตากะ (新高郡) จังหวัดไทจู (ปัจจุบันคือไถจง) อาณาเขตเมืองจี๋จี๋ในสมัยนั้นมีพื้นที่ขนาดใหญ่กว่ามาก ซึ่งกินพื้นที่ไปถึงตำบลฉุยหลี่ในปัจจุบันด้วย

ในปี 1946 อำเภอนีตากะได้เปลี่ยนชื่อเป็นเขตยฺวี่ชาน (玉山區) เทศมณฑลไถจง ต่อมาในปี 1950 ตำบลฉุยหลี่ก็ได้แยกออกจากเมืองจี๋จี๋[] ในช่วงสงครามโลกครั้งที่ 2 เครื่องบินทิ้งระเบิดของสหรัฐถูกยิงโดยปืนใหญ่ของญี่ปุ่น เป็นเหตุให้นักบินเสียชีวิต 4 นาย[] เมืองนี้เป็นจุดเหนือศูนย์เกิดแผ่นดินไหวในเหตุการณ์แผ่นดินไหวปี 1999 ซึ่งก่อให้เกิดความเสียหายอย่างมาก

ประชากรศาสตร์
-------------

สำนักงานเมืองจี๋จี๋
ณ เดือนธันวาคม 2016 จี๋จี๋มีประชากรทั้งหมด 11,035 คน เป็นชาย 5,745 คน และหญิง 5,290 คน โดยในอดีตมีจำนวนประชากรสูงสุดอยู่ที่ 16,395 คนในปี 1970 และลดลงอย่างต่อเนื่องตั้งแต่นั้นเป็นต้นมา ในทางตรงกันข้าม จำนวนครัวเรือนได้เพิ่มขึ้นจาก 2,772 หลังคาเรือนในปี 1970 เป็นสูงสุด 4,376 หลังคาเรือนในปี 2014 และลดลงเล็กน้อยเป็น 4,308 ในปี 2016

ภูมิศาสตร์
----------

จี๋จี๋มีอาณาเขตทางทิศเหนือติดกับจงเหลียว ทิศตะวันตกติดกับหมิงเจียน ทิศใต้ติดกับจู๋ชานและลู่กู่ และทิศตะวันออกติดกับฉุยหลี่ มีแม่น้ำจั๋วฉุ่ยไหลไปทางทิศตะวันตกตามแนวอาณาเขตทางด้านใต้ของเมือง เมืองจี๋จี๋มีพื้นที่รวม 49.72 ตารางกิโลเมตร จุดต่ำสุดในเมืองอยู่ที่ 230 เมตรเหนือระดับน้ำทะเล และจุดสูงสุดคือภูเขาจี๋จี๋ต้าชาน (集集大山) ซึ่งสูงจากระดับน้ำทะเล 1392 เมตร เมืองนี้มีลักษณะเป็นภูเขาค่อนข้างมากและล้อมรอบด้วยภูเขาทุกด้าน

เขตการปกครอง
------------

จี๋จี๋แบ่งเขตการปกครองออกเป็น 11 หมู่บ้านในเมือง (里 *หลี่*) ได้แก่

* หมู่บ้านจี๋จี๋ (集集里)
* หมู่บ้านเหอผิง (和平里)
* หมู่บ้านหลินเหว่ย์ (林尾里)
* หมู่บ้านยฺวี่ยิ่ง (玉映里)
* หมู่บ้านอู๋ชั่ว (吳厝里)
* หมู่บ้านไอ้เหลียว (隘寮里)
* หมู่บ้านเถียนเหลียว (田寮里)
* หมู่บ้านปาจาง (八張里)
* หมู่บ้านหย่งชาง (永昌里)
* หมู่บ้านกว่างหมิง (廣明里)
* หมู่บ้านฟู่ชาน (富山里)

การเมือง
--------

ในการเลือกตั้งนายกเทศมนตรีเมืองจี๋จี๋ปี 2014 ผู้ชนะคือ เฉิน จี้เหิง (陳紀衡) วัย 29 ปีจากพรรคชู่ตั่ง (樹黨) ซึ่งเป็นพรรคที่จัดตั้งขึ้นใหม่ ซึ่งสื่อมองว่าเป็นเรื่องที่น่าแปลกใจ

สถานที่สำคัญ
------------

สถานีรถไฟจี๋จี๋
วัดอู่ชาง (武昌宮) ที่พังทลายลงจากเหตุการณ์แผ่นดินไหวในจี๋จี๋ปี 1999
* สถานีรถไฟจี๋จี๋
* อุทยานประวัติศาสตร์การทหารจี๋จี๋ (集集軍史公園)
* เขื่อนจี๋จี๋ (集集攔河堰)
* สถาบันการศึกษาหมิงซิน (明新書院)

การขนส่ง
--------

เมืองจี๋จี๋มีรถไฟให้บริการโดยมีสถานีตั้งอยู่ 2 แห่ง ได้แก่ สถานีจี๋จี๋ และสถานีหลงเฉวียน บนทางรถไฟสายจี๋จี๋ของการรถไฟไต้หวัน

อ้างอิง
-------

1. ↑  Wong, Maggie Hiufu (2012-03-30). "Taiwan names its 10 top small tourist towns". *CNN Go*. คลังข้อมูลเก่าเก็บจากแหล่งเดิมเมื่อ 2 April 2012. สืบค้นเมื่อ 2012-03-31.
2. ↑  "About Chichi(關於集集)" (ภาษาจีน). 2007-02-22. คลังข้อมูลเก่าเก็บจากแหล่งเดิมเมื่อ 8 February 2007.
3. ↑  "集集鎭". *zh:集集鎮#歷史*. Wikipedia (Chinese). `{{cite web}}`: `|url=` ไม่มีหรือว่างเปล่า (help)
4. ↑  村里鄰人口數 [Population figures by rural village/urban village/neighborhood]. *jijihr.nantou.gov.tw* (ภาษาจีน). Jiji Township Household Registration Office. December 2016. สืบค้นเมื่อ 2017-01-27.
5. ↑  歷年人口數 [Historical population figures]. *jijihr.nantou.gov.tw* (ภาษาจีน). Jiji Township Household Registration Office. สืบค้นเมื่อ 2017-01-27.
6. ↑  地理氣候 [Geography & climate]. *chi-chi.gov.tw* (ภาษาจีน). Jiji Township Office. December 2015. สืบค้นเมื่อ 2017-01-27.
7. ↑  集集鎮長陳紀衡當選，太陽花學運如何改變一個人 (ภาษาจีน), Commonwealth Magazine, 2014-12-07

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**เมืองจี๋จี๋ หนานโถว**

วิกิท่องเที่ยว มีคำแนะนำการท่องเที่ยวสำหรับ ***Jiji***

* สำนักงานเมืองจี๋จี๋ เก็บถาวร 2010-06-03 ที่ เวย์แบ็กแมชชีน (ในภาษาจีน)

| * ด
* ค
* ก
นคร เมือง และตำบลในเทศมณฑลหนานโถว |
| --- |
| เมืองหลวง: นครหนานโถว |
| นคร | 
* นครหนานโถว

 | ที่ตั้งของเทศมณฑลหนานโถวในประเทศไต้หวัน |
| เมือง | 
* เฉ่าถุน
* จี๋จี๋
* ผูหลี่
* จู๋ชาน

 |
| ตำบล | 
* กั๋วซิ่ง
* ลู่กู่
* หมิงเจียน
* ฉุยหลี่
* ยฺหวีฉือ
* จงเหลียว

 |
| ตำบลชนพื้นเมืองภูเขา | 
* เหรินไอ้
* ซิ่นอี้

 |